Պարզվում է՝ միասեռականությանն արդեն նորմալ են վերաբերվում նաեւ Հայաստանում, այնքան նորմալ, որ ստորագրել ենք (2008 թ. դեկտեմբերի 9-ին) ՄԱԿ-ի Գլխավոր ասամբլեայում տեղի ունեցած նստաշրջանի ժամանակ արված հայտարարության տակ ու դրանով պարտավորվել պաշտպանել Հայաստանի համասեռամոլներին ու բացառել նրանց հանդեպ ցանկացած բռնություն ու վիրավորանք: Թե ում համար ընդունելի է փաստաթուղթը, ում համար՝ ոչ, դա ուրիշ խոսակցության թեմա է: Ամեն դեպքում՝ հայ սեռական փոքրամասնություններն իրենց «շրջապատը» մեծացնելու համար որեւէ թղթի կարիք չունեն: Հայտնի odnoklassniki.ru կայքը, որը ստեղծված է ընկերներին գտնելու, նրանց հետ շփվելու կամ նոր ընկերներ ձեռք բերելու նպատակով, համասեռամոլների համար էլ առավել նպաստավոր է իրենց էրոտիկ նկարները ցուցադրելու եւ իրենց նմաններին համախմբելու առումով: Եթե նախկինում ինտերնետային ծանոթությունների կայքերում դարձյալ կարելի էր հանդիպել մարդկանց, որոնք իրենց էրոտիկ լուսանկարներն էին ցուցադրում, ապա վերջիններս հայազգի ներկայացուցիչներ չէին: Այժմ, հավանաբար, սկզբունքները փոխվել են, հայուհիներն էլ կամ դարձել են ավելի «ժամանակակից», կամ էլ մի կողմ են նետել մեր ազգին բնորոշ երկչոտությունը: Առաջին հայացքից գուցե այնքան էլ զարմանալի չէ, երբ odnoklassniki.ru կայքում հանդիպում ես արվամոլի, լեսբուհու, բայց երբ պարզվում է, որ վերջինս հայ է, նրա 70-ից ավելի ընկերները եւս սեռական փոքրամասնությունների ներկայացուցիչներ են՝ դա արդեն կարող որոշ մտահոգություն առաջացնել: